શનિ-શિંગણાપુરમાં શનિદેવની મૂર્તિ ઉપરાંત વિઠ્ઠલ-રૂક્ષમણી, શ્રીકૃષ્ણ, સંત જ્ઞાનેશ્વર, સંત તુકારામ તેમજ મહન્ત ઉદાસી રામવાળાની મનોહારી મૂર્તિઓ પણ પ્રતિષ્ઠિત કરવામાં આવી છે તથા શનિદેવનાં ચબૂતરાની નૈૠત્ય દિશા તરફ લક્ષમીમાતાનું પૌરાણિક મંદિર છે. જે ઉત્તરાભિમુખ છે. શિંગણાપુર ગામની તે ઇષ્ટદેવી છે. માં લક્ષમીનાં આ મંદિરની સામે જ ઉદાસી બાબાની સમાધિ છે – અહીં દત્તાત્રેય ભગવાનનું મંદિર પણ છે.